Document ID: /roh_data/filtered/fineweb-2-filterrobots_roh.jsonl.gz/32559

Il mais d'avrigl èn marcantamain damain fugitivs arrivads da la Tirchia en la Grezia. Er en cumparegliaziun cun ils prims trais mais da l'onn è la cifra tschessada marcantamain. Il schaner eran quai anc 67'400 fugitivs, il favrer 57'000 ed il mars stgars 27'000.
Tramess enavos 400 fugitivs en la Tirchia
La sminuziun marcanta vegn attribuida a la cunvegna da fugitivs tranter l'UE e la Tirchia. Dapi che quella è en vigur pon fugitivs illegals vegnir tramess enavos a la Tirchia. Avant quest pass pon ils fugitivs dentant far ina dumonda d’asil. Fin uss èn stgars 400 migrants vegnids tramess enavos en la Tirchia.
Tenor indicaziuns da l’Organisaziun internaziunala per migraziun èn il 2016 mortas u sparidas 1’343 persunas sin la Mar Mediterrana.
RR novitads 10:00